Postbudet ringer alltid to ganger

Postbudet ringer alltid to ganger (originaltittel The Postman Always Rings Twice) er en amerikansk film noir fra 1946, regissert av Tay Garnett. Filmen er basert på James M. Cains roman Postmannen ringer alltid to ganger fra 1934. Lana Turner, John Garfield, Cecil Kellaway, Hume Cronyn, Leon Ames og Audrey Totter spiller hovedrollene. Musikken ble komponert av George Bassman og Erich Zeisl.

Dette er den tredje filmatiseringen av Cains roman og den første på engelsk. En franskspråklig filmatisering, Le Dernier Tournant, ble utgitt i 1939, mens en italiensk versjon, Besatt, ble utgitt i 1943. En annen engelskspråklig filmatisering ble utgitt i 1981 med Jack Nicholson og Jessica Lange i hovedrollene.

Det amerikanske filminstituttet (AFI) har kåret Postbudet ringer alltid to ganger til tidenes 49. beste kjærlighetsfilm fra USA.

 Handling 
Frank Chambers (John Garfield) er en uteligger som besøker en restaurant for å få seg litt mat. Restauranten eies av Cora (Lana Turner) og hennes eldre ektemann Nick (Cecil Kellaway). Frank og Cora blir forelsket i hverandre, og Cora foreslår å myrde Nick slik at hun kan ta over restauranten og starte et nytt liv med Frank.

 Medvirkende 
 Lana Turner som Cora Smith
 John Garfield som Frank Chambers
 Cecil Kellaway som Nick Smith
 Hume Cronyn som Arthur Keats
 Leon Ames som Kyle Sackett
 Audrey Totter som Madge Gorland
 Alan Reed som Ezra Liam Kennedy
 Jeff York som Blair

 Referanser 

 Eksterne lenker 


Kategori:Film noir
Kategori:Thrillerfilmer fra USA
Kategori:Romantiske dramafilmer fra USA
Kategori:Filmer fra 1946
Kategori:Engelskspråklige filmer
Kategori:Filmer basert på bøker
Kategori:Kriminalfilmer fra USA
Kategori:Sort-hvitt-filmer